Kommunestyre- og fylkestingsvalget 2011 i Oppland

Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for Oppland og kommunene i dette fylket.

 Stemmetall 

Partiforkortelser: A = Arbeiderpartiet; SV = Sosialistisk Venstreparti; R = Rødt; Sp = Senterpartiet; KrF = Kristelig Folkeparti; V = Venstre; H = Høyre; Frp = Fremskrittspartiet; Dem = Demokratene i Norge; MdG = Miljøpartiet De Grønne; KSP = Kristent Samlingsparti; Kyst = Kystpartiet; PP = Pensjonistpartiet; NKP = Norges Kommunistiske Parti

Lokale lister: Lillehammer = Lillehammerlista; Skjåk = Bygdalist; Lom (1) = Lom bygdeliste; Lom (2) = Lomslista; Vågå = Tverrpolitisk kommuneliste; Sør-Fron = Bygdeliste; Ringebu = Tverrpolitisk liste; Gausdal (1) = Bygdeliste; Gausdal (2) = Frp/H; Gran = Gran bygdeliste; Søndre Land (1) = KrF/Sp/V; 
Søndre Land (2) = Bygdeliste; Nordre Land = Bygdeliste; Sør-Aurdal = Tverrpolitisk kommuneliste; Vestre Slidre = Bygdelista; Vang = Bygdeliste

 Kommnr Kommune A SV R Sp KrF V H Frp MdG PP Lok 1 Lok 2 Total 0501Lillehammer636475694418726283186169 0502Gjøvik412300975627801734145573 0511Dovre46367713878 0512Lesja49142876170 0513Skjåk486566144 0514Lom388390197220 0515Vågå12828849383 0516Nord-Fron64887110299365151 0517Sel13330282526 0519Sør-Fron77048474324 0520Ringebu5342759937810287695 0521Øyer68410249212596798 0522Gausdal80544398423251 0528Østre Toten157311496956427210 0529Vestre Toten20764752236283576 0532Jevnaker260188756347 0533Lunner151310255362107 0534Gran179792199564 0536Søndre Land160324136520227 0538Nordre Land15047993300170264 0540Sør-Aurdal49256173150164185 0541Etnedal2411924658110674 0542Nord-Aurdal101452357467514 0543Vestre Slidre271325532 0544Øystre Slidre661356384117 0545Vang4482619765871 Total839535969

 Prosentvis 

 Kommnr Kommune A SV R Sp KrF V H Frp MdG PP Lok 1 Lok 2 Total 0501Lillehammer39,74,93,65,33,29,823,05,52,21,41,3100,0 0502Gjøvik43,13,02,27,04,55,824,05,31,04,1100,0 0511Dovre34,149,910,25,8100,0 0512Lesja42,136,76,514,6100,0 0513Skjåk40,647,312,0100,0 0514Lom32,532,616,518,4100,0 0515Vågå58,36,314,22,418,8100,0 0516Nord-Fron38,02,129,33,69,912,15,0100,0 0517Sel60,85,011,33,119,8100,0 0519Sør-Fron46,629,34,519,6100,0 0520Ringebu22,01,124,715,64,23,628,7100,0 0521Øyer29,84,421,45,44,234,7100,0 0522Gausdal39,42,919,414,215,19,0100,0 0528Østre Toten38,32,325,04,57,113,76,13,0100,0 0529Vestre Toten47,13,31,012,23,84,618,69,3100,0 0532Jevnaker51,78,15,923,610,8100,0 0533Lunner39,23,47,05,833,98,22,4100,0 0534Gran37,72,712,13,019,58,616,3100,0 0536Søndre Land47,56,112,45,220,08,7100,0 0538Nordre Land52,84,915,53,09,75,58,6100,0 0540Sør-Aurdal30,334,54,59,210,111,4100,0 0541Etnedal35,82,836,58,616,3100,0 0542Nord-Aurdal39,73,214,411,414,916,4100,0 0543Vestre Slidre24,028,847,2100,0 0544Øystre Slidre43,523,525,37,7100,0 0545Vang51,430,011,17,5100,0

 Kommunevise kommentarer 
Fargekoder for partia: 

 Dovre   
   Mandatfordeling Dovre 
I Dovre stilte A, Sp, H og Frp lister. Senterpartiet gikk tilbake 7,4 prosentpoeng til 49,9 prosent og mista sitt reine flertall i kommunestyret. Arbeiderpartiet og Høyre gikk fram med henholdsvis 5,1 og 4,9 poeng til 34,1 og 10,2 prosent. Valgdeltakelsen var 63,5 prosent.

Bengt Fasteraune (Sp) blei gjenvalgt som ordfører med Per Arnold Backe (H) som vara.«Skriftleg ordførarval», Vigga 20. oktober 2011; besøkt 8. februar 2012.

  Etnedal   
   Mandatfordeling Etnedal 
Det var fem lister å velge mellom i Etnedal: A, SV, Sp, V og H. Arbeiderpartiet gikk fram 11,8 prosentpoeng til 35,8 prosent. Partiet puster dermed Senterpartiet (36,5 prosent, tilbake 2,7) i nakken som største parti. SV gikk tilbake 4,7 poeng til 2,8 prosent og falt dermed ut av kommunestyret. Det samme gjorde Kristelig Folkeparti, som denne gangen ikke stilte liste. Valgdeltakelsen var 64,6 prosent.

Jan Arild Berg (Sp) blei gjenvalgt som ordfører og kunne gå løs på sin fjerde periode i vervet. Toril Grønbrekk (A) blei gjenvalgt som varaordfører.«Jan Arild Berg fram til 2015» , Valdres 13. september 2011; besøkt 8. februar 2012.

  Gausdal   
   Mandatfordeling Gausdal
I Gausdal var det lister fra A, SV, Sp og V, samt ei fellesliste mellom Frp og H og ei bygdeliste. Valgvinnere blei Arbeiderpartiet med en framgang på 11,7 prosentpoeng til 39,4 prosent og Venstre, som gikk fram 6,7 til 14,2. De øvrige listene gikk tilbake; Bygdalista mest med 9,6 poeng til 15,1 og Senterpartiet med 4,2 til 19,4. Valgdeltakelsen var 58,6 prosent.

Hans Oddvar Høistad (A) blei enstemmig valgt som ny ordfører med Olav Olstad (V) som varaordfører.«Ny ordfører» , nyhetsmelding på kommunens nettsted 21. oktober 2011; besøkt 8. februar 2012.

  Gjøvik   
   Mandatfordeling Gjøvik 
Gjøvik-velgerne hadde ti alternativer: A, SV, R, Sp, KrF, V, H, Frp, MdG og PP. De store endringene fra 2007-valget var det Høyre og Fremskrittspartiet som stod for: H gikk fram 11,3 prosentpoeng til 24,0 prosent, mens Frp gikk tilbake 8,5 til 5,3. Også SV mista relativt mange stemmer: ned 2,6 poeng til 3,0. Arbeiderpartiet er fortsatt største parti med 43,1 prosent (opp 1,5). Valgdeltakelsen var 61,1 prosent.

Arbeiderpartiet, Senterpartiet og SV fortsatte sitt politiske samarbeid i Gjøvik. Bjørn Iddberg (A) kunne gå på en ny periode som ordfører, mens Torvild Sveen (Sp) blei ny varaordfører.«Fortsatt Ap, Sp og SV i Gjøvik», NRK Hedmark og Oppland 18. september 2011; besøkt 8. februar 2012.

  Gran   
   Mandatfordeling Gran 
I Gran stilte A, SV, Sp, V, H, Frp og Gran bygdeliste opp. Både Arbeiderpartiet og Høyre gikk kraftig fram, til henholdsvis 37,7 (opp 11,0) og 19,5 (opp 11,2) prosent. Tilbakegangen stod bygdelista for: ned 18,5 poeng til 16,3. Kristelig Folkeparti stilte ikke liste og mista dermed sitt ene mandat. Valgdeltakelsen var 63,1 prosent.

Knut Magnar Lehre (A) overtok ordførervervet etter bygdelistas Inger Staxrud.««Handbok for ordførarar»», Hadeland 17. oktober 2011; besøkt 8. februar 2012. Staxrud meldte seg bare få dager etter ut av bygdelista.«Staxrud ute av bygdelista», Hadeland 19. oktober 2011; besøkt 8. februar 2012. Ny varaordfører blei Anne Marte Skari (Sp).

  Jevnaker   
   Mandatfordeling Jevnaker 
Det var A, SV, Sp, H og Frp som stilte til valg i Jevnaker. Arbeiderpartiet har, til tross for en nedgang på 4,8 prosentpoeng, fortsatt reint flertall med 51,7 prosent. Høyre gikk fram 8,5 poeng til 23,6. Valgdeltakelsen var 65,5 prosent.

Hilde Brørby Fivelsdal blei enstemmig gjenvalgt som ordfører, og Lars Magnussen blei ny varaordfører. Begge representerer Arbeiderpartiet.«Fire nye år med Fivelsdal», Ringerikes blad 20. oktober 2011; besøkt 8. februar 2012.

  Lesja   
   Mandatfordeling Lesja 
Lesjas innbyggere kunne velge mellom lister fra A, Sp, V og H. Arbeiderpartiet inntok plassen som største parti med en framgang på 13,9 prosentpoeng til 42,1 prosent, mens Senterpartiet gikk ned heile 17,0 poeng til 36,7. Ei lokal bygdeliste, som i 2007 fikk 5,3 prosent av stemmene, stilte ikke denne gangen. Valgdeltakelsen var 70,0 prosent.

Steinar Tronhus blei Arbeiderpartiets første ordfører i Lesja. Han fikk med seg Hanne Alstrup Velure (H) som varaordfører.«Historisk Ap-ordfører i Lesja», NRK Hedmark og Oppland 21. september 2011; besøkt 8. februar 2012.

  Lillehammer   
   Mandatfordeling Lillehammer 
Listealternativa i Lillehammer var A, SV, R, Sp, KrF, V, H, Frp, MdG, PP og Lillehammerlista. Arbeiderpartiet fikk 39,7 prosent, en tilbakegang på 0,8 poeng. Høyre gikk fram 11,4 poeng til 23,0 prosent. Største nedgang hadde Fremskrittspartiet, som gikk ned 6,4 poeng til 5,5 prosent. Lillehammer by- og bygdeliste, som i 2007 fikk 5,1 prosent av stemmene og to mandater, stilte ikke i 2011. Den nyetablerte Lillehammerlista lyktes ikke å ta igjen dette med sine 1,3 prosent. Valgdeltakelsen var 62,7 prosent.

Espen Granberg Johnsen fra Arbeiderpartiet blei valgt til ny ordfører, da partifellen Synnøve Brenden gikk av etter tolv år.«Ordførerskifte» , nyhetsmelding på kommunens nettsted 19. oktober 2011; besøkt 8. februar 2012. Varaordfører blei Per Johannes Prestrud (Sp).

  Lom   
   Mandatfordeling Lom 
I tillegg til A og Sp var det to lokale lister i Lom. Senterpartiet gikk heile 32,2 prosentpoeng tilbake, men er fortsatt størst. Partiet har 32,6 prosent av velgerne bak seg – en tidel mer enn Arbeiderpartiet (32,5 prosent,opp 15,0). Den nye Lomslista fikk 18,4 prosent av stemmene, mens Lom bygdeliste fikk 16,5 prosent (ned 1,2). Valgdeltakelsen var 64,5 prosent.

Ny ordfører i Lom blei Bjarne Eiolf Holø (Sp) med Anne-Lise Marstein (A) som varaordfører.«Nå bestemmer desse», Gudbrandsdølen Dagningen 13. oktober 2011; besøkt 8. februar 2012.

  Lunner   
   Mandatfordeling Lunner 
I Lunner stilte sju partier liste: A, SV, Sp, V, H, Frp og MdG. Arbeiderpartiet gikk fram 8,5 prosentpoeng til 39,2 prosent, mens Høyre økte 11,7 poeng til 33,9. Fremskrittspartiet blei halvert: ned 9,2 poeng til 8,2. Kristelig Folkeparti stilte ikke liste og mista derved sine to mandater. Valgdeltakelsen var 66,1 prosent.

En avtale mellom Arbeiderpartiet, Senterpartiet og SV resulterte i at Harald Tyrdal (A) blei ny ordfører.«Rødgrønt samarbeid i Lunner», Hadeland 25. september 2011; besøkt 8. februar 2012. Halvor Bratlie (Sp) blei varaordfører.

  Nord-Aurdal   
   Mandatfordeling Nord-Aurdal 
I Nord-Aurdal kunne innbyggerne velge mellom lister fra A, SV, Sp, V, H og Frp. Arbeiderpartiet er største parti. Med en framgang på 5,4 prosentpoeng endte det på 39,7 prosent av stemmene. Fremskrittspartiet er tross en nedgang på 7,1 poeng fortsatt nest størst med 16,4 prosent. Høyre (opp 3,3) fikk 14,9 prosent og passerte dermed Senterpartiet (14,4; ned 4,0) med et halvt poeng. Også Venstre økte fint – opp 6,5 prosent til 11,4. Kristelig Folkeparti stilte ikke og tapte sitt mandat. Valgdeltakelsen var 62,7 prosent.

Det blei dobbelt kvinneledelse i kommunen, da Inger Torun Klosbøle (A) blei valgt som første kvinnelige ordfører i Nord-Aurdal. Med seg fikk hun Tone Meisdalen (Sp) som varaordfører.«Ap/Sp-kvinneduo i Nord-Aurdal», NRK Hedmark Oppland 14. september 2011; besøkt 8. februar 2012.

  Nord-Fron   
   Mandatfordeling Nord-Fron 
Nord-Fron hadde lister fra alle de sju stortingspartia: A, SV, Sp, KrF, V, H og Frp. Arbeiderpartiet gikk ned 9,1 prosentpoeng, men er med sine 38,0 prosent fortsatt kommunens største parti. SV blei halvert (ned 2,5 til 2,1) og mista sin kommunestyreplass. De øvrige partia hadde mellom 0,4 og 2,5 poeng framgang, i tillegg til at Fremskrittspartiet hadde ny liste og fikk 5,0 prosent. Senterpartiet er nest største parti med 29,3 prosent. Valgdeltakelsen var 66,0 prosent.

Sp, H, Krf og V inngikk samarbeid, og dermed blei Olav Røssum (Sp) ordfører og Ragnar Jacobsen (H) varaordfører.«Røssum ordfører – Jacobsen varaordfører», Gudbrandsdølen Dagningen 13. september 2011; besøkt 8. februar 2012.

  Nordre Land   
   Mandatfordeling Nordre Land 
Listealternativa i Nordre Land var A, SV, Sp, KrF, H, Frp og ei bygdeliste. Det var ingen store forskyvininger: Største framgang hadde Senterpartiet (opp 2,1 til 15,5) og størst tilbakegang Fremskrittspartiet (ned 2,0 til 5,5). Arbeiderpartiet gikk fram 1,3 prosentpoeng til 52,8 prosent. Dette gav et nytt mandat, slik at partiet har reint flertall i kommunestyret (14 av 27). Valgdeltakelsen var 57,9 prosent.

Liv Solveig Alfstad (A) blei gjenvalgt som ordfører og partifellen Svein Rønningsveen som varaordfører. Valga var enstemmige.Protokoll fra konstituerende kommunestyremøte  18. oktober 2011; besøkt 8. februar 2012.

  Ringebu   
   Mandatfordeling Ringebu 
I Ringebu stiltes det lister for A, SV, Sp, V, H, Frp og ei ny tverrpolitisk gruppering. Denne fikk 28,7 prosent av stemmene og er størst i kommunestyret. Senterpartiet mista 8,1 prosentpoeng og fikk 24,7 prosent, mens  Arbeiderpartiet gikk tilbake heile 20,0 poeng til 22,0. Også Venstre hadde god framgang – opp 7,5 poeng til 15,6.  Valgdeltakelsen var 68,5 prosent.

Erik Odlo (Sp) overtok ordførerklubba. Brede Vestby (Tverrpolitisk liste) blei ny varaordfører. Det var ingen motkandidater med 7 av kommunestyrets 21 medlemmer stemte blankt.«Odlo på plass i ordførerstolen», Gudbrandsdølen Dagningen 31. oktober 2011; besøkt 8. februar 2012.

  Sel   
   Mandatfordeling Sel 
I Sel var det lister fra A, SV, Sp, KrF og H. Arbeiderpartiet har reint flertall med 60,8 prosent (ned 1,2 poeng). Høyre gikk fram 10,9 poeng til 19,8. Fremskrittspartiet, som i 2007 fikk 6,9 prosent og to mandater, stilte ikke i 2011. Valgdeltakelsen var 57,2 prosent.

Det gode valgresultatet sikra gjenvalg av Arbeiderpartiets Dag Erik Pryhn som ordfører og Anita Sletten Nuvstad som varaordfører. De fikk stemmene til 16 av kommunestyrets 25 representanter, dvs A og SV. H, Sp og KrF hadde felles motkandidater.Protokoll fra konstituerende kommunestyremøte» 10. oktober 2011; besøkt 8. februar 2012.

  Skjåk   
   Mandatfordeling Skjåk 
I Skjåk er det tre alternativer: A, Sp og Bygdalist. De fikk henholdsvis 40,6, 47,3 og 12,0 prosent av stemmene. For samtlige var prosentvis endring i forhold til 2007 på under en prosent. Valgdeltakelsen var 67,3 prosent.

Ordfører blei Rolv Kristen Øygard (Sp) og varaordfører Arild de Presno (Bygdalist).«Desse skal styre Skjåk», Fjuken 14. oktober september 2011; besøkt 8. februar 2012.

  Søndre Land   
   Mandatfordeling Søndre Land 
I Søndre Land hadde A, SV, H og Frp lister. I tillegg var det ei fellesliste for KrF, Sp og V og ei bygdeliste. Arbeiderpartiet gikk fram 10,6 poeng til 47,5 prosent. Felleslista var ny og fikk 20,0 prosent av stemmene, mens Høyre fikk 12,4 prosent. (Ved 2007-valget var det H og KrF som hadde fellesliste og fikk 8,8 prosent, mens Sp og V fikk henholdsvis 8,1 og 2,0.) Også Fremskrittspartiet var ny og endte på 5,2 prosent. Taperen var bygdelista, som gikk ned heile 25,4 prosentpoeng til 8,7 – og mista sju av ni mandater. Valgdeltakelsen var 57,8 prosent.

Bygdelistas Reidar Eriksen måtte gå av som ordfører etter tolv år, og Arbeiderpartiets Terje Odden kunne overta plassen.«Ordførerskifte i Søndre Land», NRK Hedmark Oppland 13. september 2011; besøkt 8. februar 2012. Rune Selj fra Høyre blei varaordfører.

  Sør-Aurdal   
   Mandatfordeling Sør-Aurdal 
I Sør-Aurdal kunne en velge mellom A, Sp, KrF, H, Frp og Tverrpolitisk kommuneliste. Senterpartiet er størst med 34,5 prosent (opp 4,4), fulgt av Arbeiderpartiet med 30,3 (ned 1,5). Høyre gikk fram 4,2 poeng, og Fremskrittspartiet tilbake 6,7. Valgdeltakelsen var 66,7 prosent.

Arbeiderpartiet og Senterpartiet blei enige, og Kåre Helland (Sp) kunne fortsette som ordfører og Svein Bakke (A) som varaordfører.«To eller tre kvinner i formannskapet?» , Hedalen.no 17. september 2011; besøkt 8. februar 2012.

  Sør-Fron   
   Mandatfordeling Sør-Fron 
I Sør-Fron stilte A, Sp, H og ei ny bygdeliste. Den sistnevnte fikk 19,6 prosent av stemmene, og alle de tre etablerte partia gikk tilbake. Arbeiderpartiet er framleis størst (46,6 prosent, ned 15,9), men mista sitt reine flertall i kommunestyret. Senterpartiet har 29,3 prosent (ned 0,2) og Høyre 4,5 (ned 3,5) Valgdeltakelsen var 66,7 prosent.

Alliansen mellom Senterpartiet, Høyre og Bygdalista gjorde at Arbeiderpartiet måtte gi fra seg ordførervervet. Ole Tvete Muriteigen (Sp) overtok klubba, mens Erik Stenumgaard fra Bygdalista blei varaordfører.«Muriteigen har overtatt», Gudbrandsdølen Dagningen 25. oktober 2011; besøkt 8. februar 2012.

  Vang   
   Mandatfordeling Vang 
Vang-velgerne kunne stemme på A, Sp, H og ei bygdeliste. Arbeiderpartiet gjorde et svært godt valg, gikk fram 26,6 prosentpoeng til 51,4 og har med 9 av 17 representanter reint flertall i kommunestyret. Senterpartiet gikk tilbake 16,5 poeng til 30,0, og bygdelista gikk ned 10,0 poeng til 7,5. Høyre har 11,1 prosent av stemmene (ned 0,1). Valgdeltakelsen var 71,5 prosent.

I det konstituerende møtet i kommunestyret blei Vidar Eltun valgt til ny ordfører. Ny varaordfører blei Aud Irene Hamre Rogn. Begge er fra Arbeiderpartiet.Nyhetsmelding på kommunens nettsted  13. oktober 2011; besøkt 9. februar 2012.

  Vestre Slidre   
   Mandatfordeling Vestre Slidre 
I Vestre Slidre var alternativa A, Sp og Bygdelista. Endringene fra 2007 var minimale (opp til ett prosentpoeng), og resultatet blei: Bygdelista 47,2 prosent, Senterpartiet 28,8 og Arbeiderpartiet 24,0. Valgdeltakelsen var 66,0 prosent.

Senterpartiet valgte å skifte samarbeidspartner i kommunestyret. Dermed fikk partiets Lars Kvissel vervet som ordfører, mens Bjørn Johnsen (A) blei varaordfører. Eivind Brenna fra Bygdelista måtte forlate ordførerstolen etter 12 år.
«Lars Kvissel overtek i Vestre Slidre» , Valdres 16. september 2011; besøkt 9. februar 2012.

  Vestre Toten   
   Mandatfordeling Vestre Toten 
I Vestre Toten kunne en stemme på A, SV, R, Sp, KrF, V, H og Frp. Arbeiderpartiet er størst med 47,1 prosent (opp 1,0). De store endringene stod H (opp 8,5 til 18,6) og Frp (ned 10,9 til 9,3) for. Valgdeltakelsen var 61,4 prosent.

Leif Waarum (A) blei med støtte fra SV valgt som ny ordfører. Lisbeth A. Larsen (også A) blei gjenvalgt som varaordfører.Protokoll fra konstituerende møte i kommunestyret  13. oktober 2011; besøkt 9. februar 2012.

  Vågå     
   Mandatfordeling Vågå 
I Vågå var det lister for A, SV, Sp, Frp og Bygdalista for tverrpolitisk samarbeid. Sistnevnte gikk 7,7 prosentpoeng fram til 18,8 prosent og er nå nest  størst. Arbeiderpartiet troner fortsatt på toppen med 58,3 prosent, og har tross en nedgang på 11,7 poeng reint flertall også denne perioden (13 av 21 mandater). Valgdeltakelsen var 67,6 prosent.

Ordførervalget i Vågå blei prega av at Arbeidepartiets førstekandidat var sikta for seksuelle overgrep. Rune Øygard blei likevel gjenvalgt med 14 av kommunestyrets 21 stemmer. Varaordfører Iselin Jonassen (A) blei å fungere som ordfører, ettersom Øygard var delvis sjukmeldt mens etterforskninga pågikk.«Rune Øygard gjenvalgt som ordfører i Vågå», NTB-melding blant annet gjengitt i Bergens Tidende 18. oktober 2011; besøkt 9. februar 2012.«Tiltale drar ut», NTB-melding blant annet gjengitt i Telemarksavisa 26. januar 2012; besøkt 9. februar 2012.

  Østre Toten   
   Mandatfordeling Østre Toten
I Østre Toten var det lister fra A, SV, Sp, KrF, V, H, Frp og PP. Kommunestyret blei redusert fra 37 til 29 medlemmer, noe som gjorde at Arbeiderpartiet mista et mandat til tross for en framgang på 5,9 prosentpoeng til 38,3 prosent. Høyre gikk fram 7,4 til 13,7. Taperne var Senterpartiet (ned 5,9 til 25,0) og Fremskrittspartiet (ned 6,7 til 6,1). Valgdeltakelsen var 60,9 prosent.

Senterpartiet, Høyre, Venstre, Kristelig Folkeparti og Pensjonispartiet inngikk en samarbeidsavtale som gjorde at ordfører Hans Seierstad (Sp) kunne fortsette i sitt verv, mens Kai Magne Rødningsby (H) blei ny varaordfører. I motsetning til perioden før var Fremskrittspartiet ikke med i alliansen denne gangen.«Blågrønt samarbeid fortsetter», Oppland Arbeiderblad 19. september 2011; besøkt 9. februar 2012.

  Øyer   
   Mandatfordeling Øyer
I Øyer stilte A, SV, Sp, KrF, V og H opp. Høyre økte med 15,4 prosentpoeng og er med sine 34,7 prosent nå kommunens største parti. Arbeiderpartiet følger med 29,8 prosent (ned 1,7). Den store tilbakegangen var det Senterpartiet (ned 7,6 til 21,4) og SV (ned 6,2 til 4,4) som stod for. Valgdeltakelsen var 59,5 prosent.

Mari Botterud (H) kunne fortsette som ordfører etter at det var inngått en samarbeidsavtale mellpm Høyre, Senterpartiet, Venstre og KrF. Ny varaordfører blei Marie Skavnes (Sp).
Nyhetmelding på kommunens nettsted  21. september 2011; besøkt 9. februar 2012.

  Øystre Slidre   
   Mandatfordeling Øystre Slidre 
Det var fire lister i Øystre Slidre: A, Sp, H og Frp. Arbeiderpartiet er størst med 43,5 prosent (opp 1,3 poeng). Høyre gikk opp 19,1 poeng til 25,3 – og passerte dermed de to andre: Senterpartiet (23,5; ned 7,2) og Fremskrittspartiet (7,7; ned 3,1). Valgdeltakelsen var 62,6 prosent.

Med to tredeler av plassene i kommunestyret kunne Arbeiderpartiet og Senterpartiet samarbeide om å fordele de mest sentrale verva i kommunen. Kjell Berge Melbybråten (A) blei ordfører og Magnhild Strand (Sp) varaordfører.«Berge Melbybråten ordfører», Oppland Arbeiderblad 14. september 2011; besøkt 9. februar 2012.

 Fylkestingsvalget 

Audun Tron (A) gikk av som fylkesordfører etter åtte år i vervet. Samarbeidet mellom Arbeiderpartiet, Kristelig Folkeparti og SV fortsatte imidlertid, og denne gangen kom også Senterpartiet med på laget.«Gjøvik-avtalen er i boks», Gudbrandsdølen 29. september 2011; besøkt 19. juli 2012. Gro Lundby (A) blei Opplands første kvinnelige fylkesordfører, mens Ivar Odnes (Sp) blei fylkesvaraordfører. De fikk de 25 stemmene fra A, SV, Sp og KrF, mens de øvrige partia stemte blankt.«Her er de nye fylkestoppene», Gudbrandsdølen 18. oktober 2011; besøkt 19. juli 2012.

 Nøkkeltall 

  A SV R Sp KrF V H Frp Dem KSP Kyst MDG Pp SumStemmer 91617721092931Prosent44,13,91,113,73,45,017,87,80,20,30,11,11,4100,0Endring F-072,7-2,00,0-2,2-0,4-0,17,8-6,30,10,00,00,5-0,2Representanter1720512730000037Endring F-071-13-30 

 Kommunevise resultater 

Tabellen viser prosent av antall avgitte stemmer i kommunen.

 Kommnr Kommune A SV R Sp KrF V H Frp Dem KSP Kyst MDG Pp Total  0501 Lillehammer41,56,02,65,93,47,723,36,10,10,20,11,81,4100,0 0502 Gjøvik44,23,71,56,64,85,522,66,00,30,50,01,23,1100,0 0511 Dovre40,33,00,632,33,02,110,96,70,10,20,00,50,3100,0 0512 Lesja30,71,80,441,83,14,49,85,70,30,10,10,80,9100,0 0513 Skjåk38,72,21,840,91,51,96,44,50,00,10,20,61,2100,0 0514 Lom38,33,30,236,62,12,28,36,00,10,40,20,91,2100,0 0515 Vågå52,56,10,523,11,21,87,05,30,50,10,10,81,1100,0 0516 Nord-Fron44,82,60,721,63,45,612,67,00,00,20,10,50,9100,0 0517 Sel57,84,30,812,62,41,612,55,10,20,20,11,50,8100,0 0519 Sør-Fron49,91,80,426,61,32,59,76,40,10,20,20,50,5100,0 0520 Ringebu40,13,00,728,21,97,89,26,20,10,10,40,91,5100,0 0521 Øyer39,15,21,219,64,83,819,35,40,20,10,40,60,4100,0 0522 Gausdal46,92,90,324,92,35,47,47,20,30,00,31,20,7100,0 0528 Østre Toten43,12,70,517,64,55,714,56,80,10,40,11,22,6100,0 0529 Vestre Toten47,83,30,910,23,34,017,59,90,20,40,11,01,4100,0 0532 Jevnaker45,66,90,95,51,71,723,111,60,90,10,11,00,9100,0 0533 Lunner38,13,90,67,53,74,729,09,50,10,20,12,10,5100,0 0534 Gran41,13,40,813,12,83,921,311,30,20,10,11,01,0100,0 0536 Søndre Land53,26,41,38,43,83,013,97,50,20,50,01,30,5100,0 0538 Nordre Land52,34,50,516,02,62,512,07,20,60,60,00,40,8100,0 0540 Sør-Aurdal39,61,40,424,54,72,411,513,60,10,10,10,60,9100,0 0541 Etnedal41,03,00,823,44,45,111,89,10,00,00,00,21,1100,0 0542 Nord-Aurdal46,22,00,310,73,07,113,316,10,20,30,00,30,5100,0 0543 Vestre Slidre34,92,70,924,72,412,97,911,60,10,20,10,80,7100,0 0544 Øystre Slidre53,51,70,715,52,04,513,27,60,10,10,10,80,3100,0 0545 Vang33,02,91,025,52,82,922,97,70,00,10,01,20,0100,0

 Referanser 

Oppland